Աննա Ոսկանյանը եզրահանգել է, որ «ընդհանուր առմամբ այս ճնշումները բերում են մի երևույթի, որը կարելի է անվանել «սերիական աբորտ»: Շատ հաճախ կանայք, ձգտելով վերջապես ունենալ ցանկալի տղան, կատարում են մի քանի պտղի սեռով պայմանավորված հղիության ընդհատումներ, այնքան, մինչեւ որ հղիանան տղայով: Հարցումների ժամանակ բերվեցին օրինակներ, երբ այս նպատակով կատարվել էր 4, 7, նույնիսկ 11 հղիության ընդհատում: Փաստորեն կանայք, վտանգելով իրենց առողջությունը և, որոշ դեպքերում` կյանքը, գնում են այս քայլին միայն տղա երեխա ունելու պահանջը բավարարելու համար»: